Perseverance har et familieportræt med på Mars af de andre robotter der kom før den

NASA’s rover Perseverance kører nu rundt på Mars og leder efter liv eller tegn på liv – men som ethvert godt stykke teknologi har den rullende robot også et enkelt påskeæg (eller faktisk flere) med på turen. Og det er et af de mere nuttede af slagsen, for Perserverance har nemlig et familieportræt gemt på en lille plade på overfladen. Det er Space.com der har afsløret det lille portræt, og roveren “selv” har efterfølgende bekræftet det via sin Twitterkonto :

I’m part of a proud lineage of robotic explorers, carrying the torch forward on Mars. This plaque I carry pays tribute to those who’ve gone before me, and to new possibilities ahead. #CountdownToMars https://t.co/P1VdyrIW2O pic.twitter.com/RL2hSWS0oL
— ARCHIVED – NASA's Perseverance Mars Rover (@NASAPersevere) February 26, 2021

Perseverance og alle de andre

På pladen er der en slags “evolutions tegning” over de robotter, der tidligere er blevet landet på Mars: Sojourner, Spirit and Opportunity, Curiosity og Perseverance er alle på en lille række – og så i øvrigt også den lille drone Ingenuity, der også er med denne gang. De er selvfølgelig i rækkefølge efter størrelse – men også efter det år, de blev “sat af” på Mars: Sojourner kom først i 1997, så Spirit og Opportunity i 2004, Curiosity i 2012 og Perseverance og Ingenuity i 2021.

Ingenuity har endnu ikke haft sin testflyvning, det sker først senere i år. Til den tid vil vi forhåbentlig få nogle meget interessante overflyvningsbilleder af Mars’ overflade. Perseverance har i øvrigt heller ikke flyttet sig siden den landede – det sker først om et par uger.

Perseverance har et familieportræt med på Mars af de andre robotter der kom før den